stanford-oval/wikipedia huggingface dataset:
מאצ'י טאווארה
עבודתה

מאצ'י טאווארה כתבה רצף של חמישים שירים, אוגוסט בוקר (八月 の 朝), שקיבל את פרס קאדוקאווה לשירי טנקה. בהמשך, היא שילבה אוסף שירים זה עם שירים נוספים שכתבה והוציאה את יום השנה לסלט (サ ラ ダ 記念 日) בשנת 1987. הוא הפך לרב מכר, שמכר מעל 2.6 מיליון עותקים, ותורגם, לעברית על ידי יעקב רז. מאצ'י טאוורה שולטת היטב במיומנות של שירי טנקה, וסוד הצלחתו של הספר הוא בשילוב שהוא יוצר בין סגנון השירה העתיק של יפן, הטנקה, לבין ההוויה העכשווית של אישה צעירה החיה בכרך ענק – טוקיו. באמצעות הצורה השירית העתיקה והשמרנית, של שירת הטנקה בת 31 ההברות, מצליחה מאצ'י טאווארה להעניק משמעות אינטימית, אישית, לשגרת החיים היומיומית, האנונימית, של חיי הכרך המתועשים בתחילת המאה העשרים-ואחת. היא משלבת נושאים יפניים מודרניים עם צורות קלאסיות פיוטיות ומבנים דקדוקיים של השירה היפנית המסורתית. שירתה נשמעת כמו חזרה לימים של תקופת נארה ובו בזמן הופכת את שירת הטנקה לנגישה לבני הנוער של יפן המודרנית.
בזכות אוסף זה זכתה בפרס של האגודה היפנית לשירה מודרנית.
בעבודות התרגום היא מתרגמת כתבים יפניים קלאסיים ליפנית מודרנית. בין הבולטים בתרגומיה – מאניושי (万葉集) בתרגום מילולי "אוסף עשרת אלפים העלים" ומעשיית טאקטורי (竹取物語) בתרגום מילולי "מעשיית חוטב הבמבוק".
הערות שוליים

↑  Buckley, Sandra. "Encyclopedia of contemporary Japanese culture".
| --- | --- |
בקרת זהויות :  NLI: 987007308428905171  PLWABN: 9810599883405606  BnF: cb156607889 (data)  CiNii: DA01446333  GND: 118992805  ISNI: 0000 0000 8406 3586  LCCN: n88024324  MusicBrainz: 7849d0f4-f691-4ee8-86a8-d49a9419feb5  NDL: 00166039  NKC: xx0208053  NLK: KAC200202015  NTA: 074676091  SUDOC: 125589999  VIAF: 109004085   WorldCat (עם VIAF): 109004085
כריס אוורט

| --- | --- |

 לידה:  21 בדצמבר 1954 (בת 69) פורט לודרדייל, פלורידה
 מדינה:  ארצות הברית ארצות הברית
 מקום מגורים:  בוקה ראטון, פלורידה, ארצות הברית
 בן או בת זוג:  Andy Mill (1988–2006) Greg Norman (2008–8 בדצמבר 2009) John Lloyd (17 באפריל 1979–14 באפריל 1987) 
 גובה:  1.68 מטר
 יד חובטת:  ימין ושתי ידיים בגב כף היד
 פעילות כמקצוענית:  1972–1989 – 5 בספטמבר 1989 
 סה"כ פרסים שצברה:  8,896,195 דולר אמריקאי 
 יחידים
 מאזן קריירה:  1304–144 
 דירוג שיא:  1 (3 בנובמבר 1975)
 זכיות בטורנירים:  157
 זוגות
 מאזן קריירה:  117–39 
 דירוג שיא:  13
 זכיות בטורנירים:  32
 שיאי גראנד סלאם
 זכיות 18 ביחידות (3 בזוגות)
 אליפות אוסטרליה הפתוחה:  זכייה (1982, 1984)
 אליפות צרפת הפתוחה:  זכייה (1974, 1975, 1979, 1980, 1983, 1985, 1986)
 וימבלדון:  זכייה (1974, 1976, 1981)
 אליפות ארצות הברית הפתוחה:  זכייה (1975, 1976, 1977, 1978, 1980, 1982)
 
כריסטין מארי "כריס" אוורט (באנגלית: Christine Marie "Chris" Evert, נולדה ב-21 בדצמבר 1954) היא טניסאית עבר אמריקאית מהטובות ביותר בהיסטוריה, שהחלה להשתתף בתחרויות בשנות ה-70. היא דורגה במקום הראשון בעולם וסיימה בשנים 1975, 1976, 1977, 1980 ו-1981 במקום ראשון בתום העונה. היא זכתה ב-18 תוארי גראנד סלאם ביחידות וב-3 תארים בזוגות. היא מחזיקה בשיא זכיות באליפות צרפת הפתוחה (7 תארים) ושיא זכיות באליפות ארצות הברית הפתוחה (6 תארים). במהלך הקריירה המקצוענית שלה, היא השיגה את מאזן הניצחונות מול הפסדים הטוב בהיסטוריה של הטניסאים המקצוענים כולם: 1,309 – 146 (90%). היא שנייה במספר התארים שזכתה (157) אחרי יריבתה הגדולה מרטינה נברטילובה (167). אוורט הפגינה שליטה בכל סוגי המגרשים ובמיוחד היא מחזיקה בשיא ניצחונות לגברים ולנשים על משטח חימר, מאוגוסט 1973–מאי 1979 היא זכתה ב-125 משחקים רצופים ללא הפסד והפסידה רק 7 מערכות.
ביוגרפיה

אוורט נולדה בפורט לודרדייל, פלורידה. היא החלה לשחק טניס בגיל 5 תחת הדרכתו של אביה, ג'ימי אוורט, שחקן ומאמן טניס מקצועני. בשנת 2004 נטלה אוורט חלק בסרט הקולנוע וימבלדון - אהבה בלבן כמאמנת טניס.
ביוגרפיה > 1971

בשנת 1971 השתתפה אוורט בטורניר הגראד סלאם הראשון שלה, באליפות ארצות הברית הפתוחה והגיעה לשלב חצי הגמר בו הפסידה לבילי ג'ין קינג מארצות הברית (1 בעולם) בשתי מערכות (3–6, 2–6).
ביוגרפיה > 1972

בשנת 1972 הגיעה אוורט לשלב חצי הגמר באליפות וימבלדון שבו הפסידה לאיבון גולגונג מאוסטרליה ב-3 מערכות (6–4, 3–6, 4–6). בהמשך אותה שנה היא הגיעה לשלב חצי הגמר גם באליפות ארצות הברית שבו הפסידה לקרי מלוויל מאוסטרליה (אנ') בשתי מערכות (4–6, 2–6). בסוף השנה היא זכתה באליפות סבב ה-WTA לאחר ניצחון על קרי מלוויל (7–5, 6–4).
ביוגרפיה > 1973

בשנת 1973 הגיעה אוורט לראשונה לשלב הגמר באליפות צרפת הפתוחה שבו הפסידה למרגרט קורט מאוסטרליה, האישה השנייה בהיסטוריה שזכתה בכל 4 טורנירי הגראנד סלאם בשנה האחת (1970), ((7–6(7–5), 6–7(6–8), 4–6). בהמשך השנה היא הגיעה גם לשלב הגמר באליפות וימבלדון שבו הפסידה לבילי ג'ין קינג בשתי מערכות (0–6, 5–7). באליפות ארצות הברית הפתוחההיא הגיעה לשלב חצי הגמר בו הפסידה למרגרט קורט ב-3 מערכות (5–7, 6–2, 2–6). בסוף השנה היא זכתה פעם שנייה ברציפות באליפות סבב ה-WTA לאחר ניצחון על ננסי ריצ'י (6–3, 6–3).
ביוגרפיה > 1974 > זכייה בגראנד סלאם (רולאן גארוס, וימבלדון)

בשנת 1974 הגיעה אוורט לשלב חצי הגמר באליפות אוסטרליה הפתוחה בו הפסידה לאיבון גולגונג ב-3 מערכות (6–7(5–7), 6–4, 0–6) שבסופו של דבר זכתה באליפות. בהמשך השנה היא זכתה בשני תוארי הגראנד סלאם הראשונים שלה, באליפות צרפת הפתוחה לאחר ניצחון על אולגה מורוזובה מברית המועצות (6–1, 6–2) שביחד איתה הן זכו גם בתואר הזוגות ובאליפות וימבלדון שוב לאחר ניצחון על אולגה מורוזובה בשתי מערכות (6–0, 6–4). היא ניצחה ב-55 משחקים ברציפות. ג'ימי קונורס שהיה הארוס שלה זכה אף הוא אותה שנה באליפות וימבלדון והזוג הצעיר זכה לתשומת לב רבה בתקשורת. בהמשך השנה הם הגיעו לשלב הגמר באליפות ארצות הברית הפתוחה בזוגות מעורבים. בסוף השנה היא הגיעה לשלב הגמר באליפות סבב ה-WTA בו הפסידה לאיבון גולגונג (3–6, 4–6).
אוורט דורגה ב-5 השנים הבאות, במקום הראשון בעולם.
ביוגרפיה > 1975 > זכייה באליפות ארצות הברית הפתוחה

בשנת 1975 זכתה אוורט פעם שנייה ברציפות, באליפות צרפת הפתוחה, לאחר ניצחון על יריבתה הגדולה מרטינה נברטילובה מצ'כוסלובקיה (2–6, 6–2, 6–1). היה זה המפגש הראשון בין השתיים בגמר טורניר גראנד סלאם. נוסף לכך, שתיהן זכו בטורניר הזוגות. באליפות וימבלדון היא הגיעה לשלב חצי הגמר בו הפסידה לקינג ב-3 מערכות (6–2, 2–6, 3–6). בהמשך השנה, היא זכתה לראשונה באליפות ארצות הברית הפתוחה, מתוך 4 פעמים רצופות, ו-6 פעמים בסך הכל לאחר ניצחון על גולגונג ב-3 מערכות (5–7, 6–4, 6–2). בסוף השנה היא זכתה בפעם השלישית באליפות סבב ה-WTA לאחר ניצחון על נברטילובה (6–4, 6–2).
ביוגרפיה > 1976

בשנת 1976 זכתה אוורט פעם שנייה באליפות וימבלדון לאחר ניצחון על גולגונג ב-3 מערכות (3–6, 6–4, 8–6). נוסף לכך, היא זכתה בטורניר הזוגות פעם נוספת ביחד עם נברטילובה. באליפות ארצות הברית הפתוחה היא שיחקה, פעם נוספת בשלב הגמר, נגד גולגונג וניצחה אותה בשתי מערכות (6–3, 6–0). בסוף השנה היא הגיעה לשלב הגמר באליפות סבב ה-WTA בו הפסידה לגולגונג (3–6, 7–5, 3–6).
ביוגרפיה > 1977

בשנת 1977 הגיעה אוורט באליפות וימבלדון לשלב חצי הגמר, בו הפסידה לוירג'יניה וייד מבריטניה ב-3 מערכות (2–6, 6–4, 1–6), משחק שבו עשתה 25 טעויות בלתי מחויבות ו-6 שגיאות כפולות. בהמשך השנה, היא זכתה באליפות ארצות הברית הפתוחה, בפעם השלישית ברציפות, לאחר ניצחון בשלב הגמר על ונדי טורנבול מאוסטרליה בשתי מערכות (7–6, 6–2). בסוף השנה היא זכתה בפעם הרביעית באליפות סבב ה-WTA לאחר ניצחון על סו ברקר (2–6, 6–1, 6–1).
אוורט דורגה בכל השנה במקום הראשון בעולם.
ביוגרפיה > 1978

בשנת 1978 הגיעה אוורט למשחק הגמר באליפות וימבלדון שבו הפסידה ליריבתה מרטינה נברטילובה (6–2, 4–6, 5–7). היא זכתה בפעם רביעית ברציפות באליפות ארצות הברית הפתוחה לאחר ניצחון על פם שרייבר בת ארצה (7–5, 6–4).
ביוגרפיה > 1979

בשנת 1979 זכתה אוורט באליפות צרפת הפתוחה לאחר ניצחון במשחק הגמר על ונדי טורנבול מאוסטרליה (6–2, 6–0). באליפות וימבלדון היא הפסידה במשחק הגמר למרטינה נברטילובה (4–6, 4–6) ובאליפות ארצות הברית הפתוחה היא הפסידה במשחק הגמר לטרייסי אוסטין בת ארצה (4–6, 3–6).
ביוגרפיה > 1980

בשנת 1980 זכתה אוורט באליפות צרפת הפתוחה בפעם הרביעית והשנייה ברציפות, לאחר ניצחון במשחק הגמר על וירג'יניה רוזיצ'י מרומניה (6–0, 6–3). באליפות וימבלדון היא הפסידה במשחק הגמר בפעם השלישית ברציפות והרביעית בכלל, לאיבון גולגונג מאוסטרליה (1–6, 6–7(4–7)). באליפות ארצות הברית היא זכתה בפעם החמישית לאחר ניצחון במשחק הגמר על האנה מנדליקובה מצ'כיה (5–7, 6–1, 6–1).
ביוגרפיה > 1981

בשנת 1981 זכתה אוורט באליפות וימבלדון בפעם השלישית, לאחר ניצחון במשחק הגמר על האנה מנדליקובה (6–2, 6–2) והפסידה בגמר אליפות אוסטרליה הפתוחה לנברטילובה (7–6(7–4), 4–6, 5–7).
אוורט דורגה בכל השנה במקום הראשון בעולם.
ביוגרפיה > 1982

בשנת 1982 הפסידה אוורט באליפות וימבלדון במשחק הגמר לנברטילובה (1–6, 6–3, 2–6). היא זכתה באליפות ארצות הברית הפתוחה בפעם השישית, שיא זכיות, לאחר ניצחון במשחק הגמר על מנדליקובה (6–3, 6–1). היא זכתה באליפות אוסטרליה הפתוחה לאחר ניצחון על נברטילובה (6–3, 2–6, 6–3).
ביוגרפיה > 1983

בשנת 1983 זכתה אוורט בפעם החמישית, באליפות צרפת הפתוחה, לאחר ניצחון במשחק הגמר על מימה יאסוביץ' באותה העת יוגוסלביה (6–1, 6–2), אך הפסידה במשחק הגמר באליפות ארצות הברית לנברטילובה (1–6, 3–6).
ביוגרפיה > 1984

בשנת 1984 הגיעה אוורט בכל ארבעת הטורנירים של הגראנד סלאם למשחק הגמר, אך הפסידה בשלושת הראשונים שבהם לנברטילובה. באליפות צרפת היא הפסידה (3–6, 1–6), בווימבלדון היא הפסידה (6–7, 2–6), הפסד שישי במשחק גמר וימבלדון ובאליפות ארצות הברית (6–4, 4–6, 4–6). את השנה היא סיימה בזכייה באליפות אוסטרליה הפתוחה בפעם השנייה, לאחר ניצחון על הלנה סוקובה מצ'כוסלובקיה (6–7(4–7), 6–1, 6–3).
ביוגרפיה > 1985

בשנת 1985 זכתה אוורט באליפות צרפת הפתוחה בפעם השישית, לאחר ניצחון על נברטילובה (6–3, 6–7(4–7), 7–5). באליפות וימבלדון היא הפסידה במשחק הגמר, בפעם השביעית לנברטילובה (6–4, 3–6, 2–6) וכן באליפות אוסטרליה היא הפסידה לנברטילובה (2–6, 6–4, 2–6).
ביוגרפיה > 1986 > שיא זכיות (7) באליפות צרפת הפתוחה

בשנת 1986 קבעה אוורט היסטוריה כשזכתה באליפות צרפת הפתוחה בפעם השביעית, לאחר ניצחון על נברטילובה (2–6, 6–3, 6–3).
ביוגרפיה > 1988

בשנת 1988 הגיעה אוורט בפעם האחרונה שלה למשחק גמר בטורניר גראנס סלאם, באליפות אוסטרליה הפתוחה שבו הפסידה לשטפי גראף מגרמניה (1–6, 6–7(3–6)). נוסף לכך, היא הפסידה במשחק הגמר באליפות אוסטרליה בטורניר זוגות נשים ביחד עם ונדי טורנבול לנברטילובה ושרייבר (0–6, 5–7).
בשנת 1989 פרשה אוורט מטניס תחרותי.
מאצ'ואיזם

The Crowning of the Virtuous Hero מאת פטר פאול רובנס
מאצ'ואיזם או היפר-גבריות הוא גבריות מופגנת. מאצ'ואיסטים מזוהים בכך שהם דומיננטיים, תוקפניים ומטפחים את עצמם באופן חזק ועקבי. המאצ'ואיזם מושרש עמוק בתרבות הפופולרית, בעיקר במדינות דוברות ספרדית ופורטוגזית.
הגדרות

המאפיינים של המאצ'ואיזם דומים למאפיינים של הגאוצ'ו. המאצ'ואיזם מבוסס על תכונות או התנהגויות ביולוגיות, היסטוריות, תרבותיות, פסיכו-חברתיות ובין-אישיות. המאפיינים של המאצ'ואיזם הם:
יציבה – תנוחת גוף מסוימת יוצאת דופן או מוגזמת. הם מיישבים כל מחלוקת באמצעות אלימות מילולית או פיזית, בניגוד לדיפלומטיה.
הֶעָזָה – התרברבות שערורייתית, ביטחון עצמי מופרז.
דומיננטיות חברתית
יכולת מינית אסרטיבית.
הגנה על הכבוד למרות כל הסיכונים.
נכונות להתמודד עם סכנה.
מנקודת מבט תרבותית ופסיכולוגית מקסיקנית, ניתן לסכם את התכונות הפסיכו-חברתיות כחוסר פגיעות רגשית, דומיננטיות פטריארכלית, תגובות תוקפניות או בעלות גירויים, ואמביוולנטיות כלפי נשים.
ראו גם

מדרג חברתי (בעלי חיים)
אישה נשית
אנדרוצנטריות
שוביניזם
מיזוגניה
פטריארכיה
גבריות
גבריות רעילה
אפליה מינית
פמיניזם רדיקלי
הערות שוליים

↑  Machismo. (אורכב 24.12.2013 בארכיון Wayback Machine) Merriam-Webster Dictionary. Retrieved 1 February 2017.
↑  Machismo. (אורכב 24.12.2013 בארכיון Wayback Machine) The Merriam-Webster's Concise Encyclopedia. Retrieved 1 February 2017.
↑  Morales, Edward. S.
Gender roles among Latino gay and bisexual men: Implications for family and couple relationships. In, J. Laird & R. J. Green (Eds.), Lesbians and gays in couples and families: A handbook for therapists. pp. 272-297. San Francisco: Jossey-Bass. 1996. Retrieved 23 December 2013.
↑  "Latin America Machismo". family.jrank.org. אורכב מ-המקור ב-30 ביוני 2019. נבדק ב-30 ביוני 2019. {{cite web}}:  (עזרה)
↑  Sotelo, Pierrette Hondagneu-. (1994). Gendered Transitions: Mexican Experiences of Immigration. California: United States: Berkeley, Calif: University of California Press. ISBN 9780520075146. אורכב מ-המקור ב-17 באוקטובר 2021. נבדק ב-1 ביולי 2019. {{cite book}}:  (עזרה)
↑  Barker, Loewenstein, Gare, Irene. (1997). "Where the Boys are: Attitudes Related to Masculinity, Fatherhood, and Violence Toward Women among Low-Income Adolescent and Young Adult Males in Rio de Janeiro, Brazil". Youth & Society. 29 (2): 171. doi:10.1177/0044118X97029002002.
↑  Kulis, Marsiglia, Hecht, Stephen, Flavio Francisco., Michael L. (2002). "Gender labels and gender identity as predictors of drug use among ethically diverse middle school students". Youth and Society. 33 (3): 442–475. doi:10.1177/0044118X02033003005. PMC 3045088. PMID 21359134.{{cite journal}}:  תחזוקה - ציטוט: multiple names: authors list (link)
↑  Marsiglia, Holleran, Flavio Francisco, Lori (1999). "I've learned so much from my mother: An ethnography of a group of Chicana high school students". Social Work in Education. 21 (4): 220–237. doi:10.1093/cs/21.4.220. אורכב מ-המקור ב-17 באוקטובר 2021. נבדק ב-30 ביוני 2019. {{cite journal}}:  (עזרה)
↑  Hardin, Michael (בינואר 2002). "Altering Masculinities: The Spanish Conquest and the Evolution of the Latin American Machismo" (PDF). International Journal of Sexuality and Gender Studies. 7 (1): 1–22. doi:10.1023/A:1013050829597. אורכב מ-המקור (PDF) ב-9 באוגוסט 2017. נבדק ב-30 ביוני 2019. {{cite journal}}:  (עזרה)
↑  Murekian, Octavio (28 במאי 2018). "International Body Image and the Issues with Purely Quantitative Marketing Research". www.toucaninsights.com. אורכב מ-המקור ב-30 ביוני 2019. נבדק ב-30 ביוני 2019. {{cite web}}:  (עזרה)
| --- | --- |
בקרת זהויות :  NLI: 987007536876905171  LCCN: sh88006590
מוטי לוגסי

מוטי לוגסי (נולד בשנת 1991) הוא ספורטאי טאקוונדו ישראלי, המתחרה במשקל של עד 58 ק"ג. בעל מדליית ארד מאליפות אירופה.
ביוגרפיה

לוגסי מתאמן במועדון "אחי יהודה" בירושלים.
בשנת 2009 זכה לוגסי במדליית ארד באליפות אנגליה ובמדליית זהב באליפות בלגיה.
באליפות אירופה בטאקוונדו שנערכה בסנקט פטרבורג, רוסיה במאי 2010 זכה לוגסי במדליית ארד לאחר שלושה ניצחונות רצופים. בשלב חצי הגמר הוא הפסיד לאלוף אירופה רמזי בשקבודי מטורקיה, 18:8.
מואה רחבת-מקור

| מואה רחבת-מקור |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דינורניטיים
תת־סדרה:: תרופודה
משפחה:: דינורניסיים
סוג:: Euryapteryx
מין:: מואה רחבת-מקור
שם מדעי
 Euryapteryx curtus ‏אוון, 1846

מואה רחבת-מקור (שם מדעי: Euryapteryx curtus) הוא מין נכחד של עוף ענקי מסדרת הדינורניטיים, אשר התקיים בניו זילנד בין הפליסטוקן להולוקן. מואה זו התגלתה הן באי הצפוני והן באי הדרומי וכן באי סטיוארט והתגלו ביצים מאובנות רבות שלו. מין זה תואר בידי ריצרד אוון ב-1846. עם זאת הוא שויך לסוג דינורניס והסוג החדש סווג ב-1874 בידי החוקר הגרמני יוליוס פון האסט (אנ'). כיום רואים בו קרוב של מואה מזרחית, אשר התקיים ביערות האי הדרומי.
מואה זה היה קטן יחסית ובעל מבנה עגלגל וכבד ובעל רגליים קצרות, כך שאולי דמה מעט לקזואר מודרני. הוא הגיע לגובה של מטר אחד בזכרים ו-1.3 מטר בנקבות והגיע למשקל של 20 ק"ג בממוצע. אצל מין זה הייתה דו-צורתיות זוויגית וחלק מהפרטים היו גדולים פי שניים מאחרים.
מואה זו התקיימה בסביבות סבכי שיחים ועשבים גבוהים ובהם חיפשה פירות, עלים נמוכים וחרקים. בדומה לשאר המואות הוא נכחד עם הגעת ראשוני האנשים לניו זילנד, בסביבות שנת 1,500.
לא תנצחו אותי

| --- | --- |
 שיר בביצוע יהורם גאון
 מתוך האלבום אמצע הדרך
 יצא לאור:  מאי 1984
 שפה:  עברית
 אורך:  3:51
 כתיבה:  נעמי שמר
 לחן:  נעמי שמר
 עיבוד:  ננסי ברנדס
 
"לא תנצחו אותי" הוא שיר מאת נעמי שמר. השיר יצא לאור בשנת 1984 כחלק מאלבום האולפן ה-16 של הזמר הישראלי יהורם גאון, "אמצע הדרך", בעיבודו של ננסי ברנדס. במרוצת השנים ביצעו אותו אמנים ישראלים נוספים.
רקע

השיר נכתב על ידי המשוררת הישראלית נעמי שמר לרגל חגיגות יום העצמאות של 1984. הוא יצא לאור בשנת 1984 כחלק מאלבום האולפן ה-16 של הזמר הישראלי יהורם גאון, "אמצע הדרך".
ההיסטוריון וחוקר הספרות מוטי זעירא העלה השערה בספרו לפיה "לא תנצחו אותי" הוא המענה של שמר למאמר ביקורת חריף שפרסם נגדה חוקר הספרות דן מירון, שכאיש שמאל השקפותיה של שמר היו לצנינים בעיניו.
ניתוח מוזיקלי

העיתונאית סיון רהב-מאיר מערוץ 7 כתבה כי השיר מבטא את הרעיון שהניצחון גלום בהתמדה בפעילות היומיומית, ובהמשך החיים מתוך אמונה בצדקת הדרך.
בריאיון לישראל היום התבטא גאון לגבי השיר:
בשיר הזה, בבית אחד היא הצליחה להעביר את תמצית ההוויה הישראלית.. המילים שלה כאן מתארות את הימים העצובים והקשים שלנו, את ימי השמחה והניצחון שלנו, ובעיניי זה פשוט נפלא. צריך לשים לב למילים שלה ולהבין אילו שירים גדולים יש לה, ולא רק לפזמון החוזר.
גרסאות כיסוי

| --- | --- |

 שיר בביצוע עדן בן זקן
 יצא לאור:  14 ביולי 2022
 שפה:  עברית 
 כתיבה:  נעמי שמר 
 לחן:  נעמי שמר 
 עיבוד:  ננסי ברנדס 
 
בשנת 2010 הוציא הזמר החרדי יונתן שינפלד גרסת קאבר לשיר, אשר נכלל באלבום האולפן שלו, "כולנו יחד".
בשנת 2013 במסגרת פרויקט ״"א בה יה" הוציאו הזמרים הישראלים ישי לפידות ועמירן דביר גרסת קאבר לשיר.
בשנת 2016 יצאה לאור גרסת קאבר של השיר על ידי ההרכב המוזיקלי הישראלי שיר אדמה.
ב-14 ביולי 2022 בטקס פתיחת המכביה העשרים-ואחת ביצעה הזמרת הישראלית עדן בן זקן גרסת קאבר ל"לא תנצחו אותי", בעיבוד והפקה של חברת Triangle.
| --- | --- |

 סינגל בביצוע ישי לפידות ועמירן דביר
 יצא לאור:  12 בנובמבר 2023
 שפה:  עברית 
 אורך:  3:07
 כתיבה:  נעמי שמר 
 לחן:  נעמי שמר 
 הפקה:  עמירן דביר
 עיבוד:  עמירן דביר
 
ב-12 בנובמבר 2023, ברקע מלחמת חרבות ברזל, הוציאו הצמד ישי לפידות ועמירן דביר גרסה מחודשת לשיר.
באותה מלחמה החליף השיר (בדרך כלל) את האות הרגיל של תוכנית הרדיו קלמן ליברמן.
גרסת "חרבות ברזל" 2023

| --- | --- |

 סינגל בביצוע יהורם גאון והלהקות הצבאיות
 יצא לאור:  27 בנובמבר 2023
 תאריך הקלטה:  2023
 שפה:  עברית
 כתיבה:  נעמי שמר 
 לחן:  נעמי שמר 
 הפקה:  נעם זלטין
 עיבוד:  נעם זלטין
 
ב-27 בנובמבר 2023, במהלך מלחמת חרבות ברזל, יצאה לאור גרסה מחודשת של השיר בהשתתפות יהורם גאון והלהקות הצבאיות של צה"ל כמחווה לחיילי צה"ל, זאת לאור ההזמנה שקיבל גאון מחיל החינוך של צה"ל. על רקע יציאת הקאבר התבטא גאון:
הבית האחרון בשיר 'לא תנצחו אותי' של נעמי שמר הנפלאה, מספר בדרך גאונית ובתמצות מרהיב את סיפורו של עם ישראל על מצבי רוחו השונים כפועל יוצא מקורות ימיו:

”בחלוני אביב וסתיו // ויום גשום ויום שרב. ואור וחושך ויחיד // ומקהלה // זה מתערבב, זה מתערבל. שירי קינה, שירי הלל // ולפעמים זו המולה אחת גדולה”.

מי שחי כאן בארץ חש על בשרו מדי יום את חילופי מזג האוויר של חיינו המתוארים בשיר אבל פתאום, ממשיכה המשוררת ואומרת לנו:

”פתאום זה מתבהר ולעצמי אני אומר לא ינצחו אותי כל כך מהר”.

ואכן מיום שנבראנו לעם מנסים לנצח אותנו, וכל המנסים לאורך הדורות נמוגו אל תהומות נשיה ואינם, ואנו ממשיכים וממשיכים בין שירי קינה לשירי הלל כי עם הנצח לא מפחד מדרך ארוכה - אותנו לא מנצחים!
גרסת "חרבות ברזל" 2023 > וידאו-קליפ

במסגרת צילומי הוידאו-קליפ לגרסה המחודשת התארח יהורם גאון בבסיסי חיל האוויר, הים והיבשה יחד עם הלהקות הצבאיות. הקליפ הופק על ידי מיכל גוילי בבימוי יניב צדוק.
גרסת "חרבות ברזל" 2023 > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 7 |  |
|  ישראל | היטליסט | 34 |  |
ראו גם

מלחמת חרבות ברזל במוזיקה
הערות שוליים

1 2  יעקב בר-און, ‏הילדה שניגנה בפסנתר בערבי המשק בקיבוץ והפכה למשוררת הלאומית, באתר מעריב אונליין, 11 ביולי 2020
↑  יהורם גאון, לא תנצחו אותי, באתר ספוטיפיי
↑  סיון רהב-מאיר, לקום היום בבוקר, באתר ערוץ 7, 8 בנובמבר 2023
↑  לא תנצחו ⋆ סיון רהב-מאיר, באתר סיון רהב-מאיר, ‏30 במרץ 2022
↑  מנחם שוורץ, ‏קליפ: יונתן שיינפלד רוקד "לא תנצחו אותי", באתר כיכר השבת, 1 ביוני 2010
↑   יונתן שינפלד - לא תנצחו אותי Yonatan -Lo tenatzchu oti ♫ (אודיו), סרטון בערוץ "יונתן שינפלד - Yonatan Shainfeld", באתר יוטיוב (אורך: 03:44)
↑  יונתן שינפלד, לא תנצחו אותי, באתר ספוטיפיי
1 2   לא תנצחו אותי - ישי לפידות & עמירן דביר | INVINCIBLE - ISHAY LAPIDOT & AMIRAN DVIR, סרטון בערוץ "עמירן דביר Amiran Dvir", באתר יוטיוב (אורך: 03:04)
1 2  יאיר טוקר, ‏עמירן דביר וישי לפידות מבצעים: "לא תנצחו אותי", באתר כיכר השבת, 12 בנובמבר 2023
↑   לא תנצחו אותי - אנסמבל שיר אדמה, סרטון בערוץ "שיר אדמה", באתר יוטיוב (אורך: 03:15)
↑  דסק קשת 12, ‏כל הביצועים שהרטיטו לנו את הלב בטקס פתיחת המכביה ה-21, באתר ‏מאקו‏, 14 ביולי 2022
1 2   עדן בן זקן - לא תנצחו אותי (מתוך טקס פתיחת המכביה ה-21 לשנת 2022), סרטון בערוץ "עדן בן זקן - הערוץ הרשמי", באתר יוטיוב (אורך: 02:48)
1 2   לא תנצחו אותי, סרטון בערוץ "Eden Ben Zaken - Topic", באתר יוטיוב (אורך: 02:58)
↑  גיל משעלי, ‏היסטרי: עדן בן זקן פותחת את המכביה עם חידוש לשיר "לא תנצחו אותי", באתר ‏מאקו‏, 12 ביולי 2022
↑  רועי שושה, "לא תנצחו אותי": המחווה של הזמרת עדן בן זקן לזמר יהורם גאון, באתר עכשיו 14, 14 ביולי 2022
1 2  קיץ ברבנר, ‏רגע אחרי שנועה קירל נבחרה לאירוויזיון, עדן בן זקן: "לא מנצחים אותי", באתר מעריב אונליין, 12 ביולי 2022
1 2   לא תנצחו אותי - יהורם גאון והלהקות הצבאיות, מילים ולחן: נעמי שמר ("חרבות ברזל" 2023), סרטון בערוץ "YEHORAM GAON", באתר יוטיוב (אורך: 03:32)
↑  וואלה! תרבות‏, לא תנצחו אותם: יהורם גאון והלהקות הצבאיות מחדשים את הקלאסיקה של נעמי שמר, באתר וואלה, 27 בנובמבר 2023
1 2  קלמן ליבסקינד, מואב ורדי, כמחווה לכוחות צה"ל: יהורם גאון חידש את "לא תנצחו אותי", באתר כאן – תאגיד השידור הישראלי, 27 בנובמבר 2023
1 2  מאיה כהן, המורל עדיין נמוך? יהורם גאון חובר ללהקות הצבאיות כדי להרים אותו לכולנו, באתר ישראל היום, 27 בנובמבר 2023
↑  רינת קרמר יבלינוביץ, ‏בצל המלחמה: יהורם גאון מחדש את "לא תנצחו אותי", באתר "סרוגים", 27 בנובמבר 2023
↑  המצעד השבועי של מדיה פורסט, באתר מדיה פורסט, ‏3 בדצמבר 2023
↑  היטליסט: מצעד המוזיקה של ישראל mako, באתר hitlist.mako.co.il, ‏2023-12-04
| --- | --- |
בקרת זהויות :  MusicBrainz work: 99578f40-b1f0-4913-8d8a-6152b829b9ea
מואה מזרחית

| מואה מזרחית |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דינורניטיים
תת־סדרה:: תרופודה
משפחה:: דינורניסיים
סוג:: Emeus
מין:: מואה מזרחית
שם מדעי
 Emeus crassus

מואה מזרחית (שם מדעי: Emeus crassus) היא מין נכחד של עוף ענקי מסדרת הדינורניטיים המכונים "עופות המואה", אשר חי באי הדרומי של ניו זילנד. המין סווג ב-1846 וקיבל את שמו מהחוקר המפורסם האנגלי ריצ'רד אוון. תחילה הוא סווג כמין של דינורמיס אך בהמשך הופרד לסוג אחר - Emeus, שם שניתן בידי החוקר לודוויג רייכנבאך.
מואה זה סווג תחילה כסוג בעל 3 מינים דומים מאוד, אך מבדיקה של העצמות התברר שמדובר בדו-צורתיות זוויגית של מין אחד בסוג. בניגוד לרוב העופות דמויי-היען הזכרים היו קטנים ב-15-25% מהנקבות, מה שבילבל בין המינים. עוף זה הגיע לגובה 1.5-1.8 מטר והגיע למשקל 51-70 ק"ג, קטן מאוד ביחס למשפחתו. כמו קרוביו הוא היה בעל עצמות ירכיים ורגליים גדולות ומוצקות אך כנפיים מנוונות, כמעט חסרות ודי ברור שלא יכל לעוף כלל. הוא היה בעל מקור קצר עם חיך הקרוב לגרון ובעל צוואר ארוך.
הוא רעה בשפלות המיוערות ובערבות העשב של האי הדרומי של ניו זילנד וניזון מעשבים ומעלים. הוא נכחד עם בוא ראשוני המאורים בשנת 1500 בערך.
לקטופרין

מבנה לקטופרין אנושי.
לקטופרין (lactoferrin) הוא גליקופרוטאין גלובולרי, ששייך למשפחת הטרנספרינים ולו תפקידים רבים. בין היתר, החלבון קושר שני יונים של ‎Fe3+‎, והוא מופרש במגוון נוזלים, כגון חלב אם (ובעיקר בחלב הלידה, קולוסטרום), רוק, דמעות וריר. לקטופרין מופרש בכמות גבוהה ביותר בקולוסט אחר כך בחלב אם וכן גם בחלב פרה ובחלב כבשים.
החלבון הוא חלק ממערכת החיסון הלא-ספציפית, בשל יכולתו לדכא שגשוג חיידקים ופטריות. כמו כן, לחלבון תפקידים בהומאוסטזיס של ברזל, בהגנה מפני דלקות, בגדילה ובמיון של תאים וכן נגד גידולים סרטניים.
החלבון מגיב גם עם הפארין, DNA, RNA וכן עם פוליסכרידים.
המחקרים הראשונים על החלבון המבודד החלו בשנות ה־60 של המאה ה־20. במחקרים אלה נמצאה המסה של החלבון, הנקודה האיזואלקטרית שלו, ספקטרום הבליעה שלו והעובדה שכל מולקולה קושרת שני יוני ברזל. החלבון בודד מחלב פרה, והוא היה קרוב מבחינה כימית לסרום טרנספרין, חלבון שאחראי על רמות הברזל בדם. בהתאם לכך, כונה החלבון ב-1961 לקטופרין, שם שבו השתמשו גם קודם לכן, ועל אף שבהמשך התגלה שהחלבון לא נמצא רק בחלב. ב-1961 התגלתה גם הפעילות האנטיבקטריאלית שלו, וקושרה ליכולתו לקשור ברזל. בשנת 2009 דיווחו חוקרים רוסיים כי הצליחו להנדס עזים שחלבן מכיל לקטופרין אנושי.
הערות שוליים

1 2 3  GRCh38: Ensembl גרסה 89: ENSG00000012223 - Ensembl, מאי 2017
1 2 3  GRCm38: Ensembl גרסה 89: ENSMUSG00000032496 - Ensembl, מאי 2017
↑  "Human PubMed Reference:".
↑  "Mouse PubMed Reference:".
↑  עפרי אילני, חוקרים רוסים: הנדסנו עזים שמניבות חלב אם, באתר הארץ, 12 בפברואר 2009
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
ליליה סקלה

| --- | --- |

 לידה:  28 בנובמבר 1896 וינה, האימפריה האוסטרו-הונגרית 
 פטירה:  18 בדצמבר 1994 (בגיל 98) לונג איילנד, ארצות הברית 
 מדינה:  ארצות הברית, אוסטריה 
 תקופת הפעילות:  1931–1990 (כ־59 שנים) 
 מקום לימודים:  האוניברסיטה הטכנית של דרזדן 
 פרופיל ב-IMDb
 
לילה סקלה (באנגלית: Lilia Skala; ‏28 בנובמבר 1896 – 18 בדצמבר 1994) הייתה שחקנית קולנוע וטלוויזיה אמריקאית-אוסטרית מועמדת פרס אמי, שני פרסי גלובוס הזהב
ופרס אוסקר לשחקנית המשנה הטובה ביותר לשנת 1963 על תפקידה בסרט "חמש נזירות וגבר אחד".